ഓണ്ലൈന് സ്കൂള് കലോത്സവം മാന്നാര്: പരുമല സെമിനാരി എല്പി സ്കൂളില് ഓണ്ലൈന് സ്കൂള് കലോത്സവത്തിനു തുടക്കം കുറിച്ചു. ഗൂഗിള് മീറ്റിലൂടെ നടത്തിയ ഉദ്ഘാടന സമ്മേളനത്തില് സ്കൂള് പിടിഎ പ്രസിഡന്റ് ബഷീര് പാലക്കീഴില് അധ്യക്ഷത വഹിച്ചു. ടെലിവിഷന് ചാനലുകളിലെ ഗ്രൂമിംഗ് ആര്ട്ടിസ്റ്റ് സുനില് വാളത്തുങ്കല് ഉദ്ഘാടനം ചെയ്തു. തിരുവല്ല എഇഒ മിനി കുമാരി വി.കെ. മുഖ്യസന്ദേശം നല്കി. ഈങ്ങാപ്പുഴ എംജിഎം ഹയര് സെക്കന്ഡറി സ്കൂള് അറബി അധ്യാപകന് ഷറഫുദീന് പി. അറബി കലോത്സവം ഉദ്ഘാടനം ചെയ്തു. അലക്സാണ്ടര് പി. ജോര്ജ്, അശ്വതി ജേക്കബ്, രഹന സക്കീര്, ഹൈറുന്നിസ ഐ എന്നിവര് പ്രസംഗിച്ചു. മൂന്ന് ദിവസങ്ങളിലായി നടക്കുന്ന ഓണ്ലൈന് സ്കൂള് കലോത്സവം ഇന്ന് അറബി കലോത്സവത്തോടെ സമാപിക്കും.